
ŠAKIŲ RAJONO SAVIVALDYBĖS TARYBA

SPRENDIMAS

DĖL KRIŪKŲ VIDURINĖS MOKYKLOS NUOSTATŲ TVIRTINIMO

2012 m. rugsėjo 27 d. Nr. T-332
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr.113-4290) 16 str. 4 d., Švietimo įstatymo (Žin., 1991, Nr. 23-593; 2011, Nr. 38-1804) 43 str. 3 d., Biudžetinių įstaigų įstatymo (Žin., 1995, Nr. 104-2322, 2010, Nr. 15-699) 6 str. 5 d. bei atsižvelgdama į mokyklos tarybos pritarimą, nusprendžia:
 
1. Patvirtinti Kriūkų vidurinės mokyklos nuostatus (pridedama). 

2. Įpareigoti Kriūkų vidurinės mokyklos direktorę pasirašyti mokyklos nuostatus ir juos įregistruoti Juridinių asmenų registre.

3. Pripažinti netekusiu galios rajono savivaldybės tarybos 2011 m. rugsėjo 23 d. sprendimo Nr. T-180 „Dėl Kriūkų vidurinės mokyklos vidaus struktūros pertvarkos ir nuostatų tvirtinimo“ 4 punktą.

